ఇస్మాయిల్ హుస్సేన్

ఇస్మాయిల్ హుస్సేన్ (1 ఏప్రిల్ 1950 - 24 ఏప్రిల్ 2015) అసోం రాష్ట్రానికి చెందిన భారతీయ రాజకీయ నాయకుడు. ఆయన నాలుగుసార్లు ఎమ్మెల్యేగా ఎన్నికై వ్యవసాయ మంత్రిగా పని చేసి, 2009లో జరిగిన లోక్‌సభ ఎన్నికలలో  లోక్‌సభ సభ్యుడిగా ఎన్నికయ్యాడు.
రాజకీయ జీవితం
ఇస్మాయిల్ హుస్సేన్ 1983 అసోం శాసనసభ ఎన్నికలలో స్వతంత్ర అభ్యర్థిగా క్రియాశీల రాజకీయాల్లోకి అడుగుపెట్టి బార్పేట శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 1985 అసోం శాసనసభ ఎన్నికలలో ఓడిపోయి ఆ తరువాత భారత జాతీయ కాంగ్రెస్ పార్టీలో చేరి 1991, 1996 & 2001 అసోం శాసనసభ ఎన్నికలలో వరుసగా ఎమ్మెల్యేగా ఎన్నికై 1991 జూన్ 30 నుండి 1996 ఏప్రిల్ 22 వరకు హితేశ్వర్ సైకియా మంత్రివర్గంలో వ్యవసాయ శాఖ మంత్రిగా, 2001 మే 17 నుండి 2006 మే 21 వరకు తరుణ్ గొగోయ్ మంత్రివర్గంలో చార్ ఏరియా అభివృద్ధి, నేల పరిరక్షణ, రాజకీయ విభాగం
(వక్ఫ్ బోర్డు, హజ్ కమిటీ మాత్రమే) ప్రభుత్వ సంస్థ శాఖల మంత్రిగా పని చేశాడు.

ఇస్మాయిల్ హుస్సేన్ 2014లో జరిగిన లోక్‌సభ ఎన్నికలలో బార్పేట లోక్‌సభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి ఏజీపీ అభ్యర్థి భూపేన్ రేపై 30,429 ఓట్ల మెజారిటీతో గెలిచి లోక్‌సభ సభ్యుడిగా ఎన్నికయ్యాడు.

మరణం
ఇస్మాయిల్ హుస్సేన్ దీర్ఘకాలిక అనారోగ్యంతో బాధపడుతూ 65 సంవత్సరాల వయసులో గౌహతిలోని ఒక ప్రైవేట్ నర్సింగ్ హోమ్‌లో చికిత్స పొందుతూ మరణించాడు. ఆయనకు  భార్య, ఇద్దరు కుమారులు, ఇద్దరు కుమార్తెలు ఉన్నారు.
మూలాలు 	   

వర్గం:1958 జననాలు
వర్గం:అసోం వ్యక్తులు
వర్గం:16వ లోక్‌సభ సభ్యులు 
వర్గం:అసోం రాజకీయ నాయకులు
వర్గం:అసోం నుండి ఎన్నికైన లోక్‌సభ సభ్యులు